Осмонова Жусакан
Осмонова Жусакан (22. 7. 1930-ж. туулган, Ысык-Көл облусу, Ак-Суу району, Шапак айылы) – тилчи педагог, педагогика илимдеринин доктору (2009). Каракол шаарындагы эки жылдык мамлекеттик мугалимдер институтун (1947), кийин КМУну бүтүргөн (1959). КР УИАда илимий кызматкер (1960–68), аспирант (1965–68), бөлүм башчы (1968–95), Ысык-Көл мамлекеттик университетинде окутуучу (1995–97), кафедра башчысы, доцент (1997–2001). Ал – лексикология, лексикография, фразеология боюнча адис. 2 илимий монографиянын, 6 сөздүктүн, 1 окуу китебинин, 40тан ашуун илимий макаланын автору. Билим берүүнүн отличниги (2002). Эмгектери: Кыргыз тилиндеги идиомалар. Ф., 1972; Кыргыз тилинин фразеологиялык сөздүгү. Б., 2001; Кыргыз тилинин фразеологиясы. Б., 2007. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7